2006 թվականին Կահիրեում, Հայկական բարեգործական ընդհանուր միության «Սաթենիկ Չաքր» հիմնադրամի մեկենասությամբ և նախաձեռնությամբ, լույս տեսավ եգիպտահայ արվեստաբան և երգահան Հրանտ Քեշիշյանի «Սիմոն Շահրիկյան. եգիպտահայ դիմանկարիչ» ալբոմը, որը ճանաչված նկարչի ստեղծագործությունների համահավաքը լինելուց զատ` յուրովի է ներկայացնում այս տաղանդավոր հային: Նկարիչ Սիմոն Շահրիկյանը ծնվել է Կահիրեում 1911-ին, բայց նախնիները Շապին Գարահիսարից 4 կմ հյուսիս գտնվող մի փոքրիկ ավանից՝ Թամզարայից են (Սիվասի նահանգ), որոնք հետագայում տեղափոխվել են Ստամբուլ՝ ավելի բարեկեցիկ կյանք որոնելու եւ զավակներին ավելի լավ կրթություն տալու նպատակով: